จิตอาสาสร้างชาติ ทำความดีด้วยหัวใจ
ด้วยสำนึกในพระมหากรุณาธิคุณอย่างหาที่สุดมิได้ ที่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมพระราชทานโครงการจิตอาสาพระราชทาน 904 วปร.,มีพระราชประสงค์ที่จะปลุกจิตสำนึกประชาชนคนไทยให้รู้รักสามัคคีมีจิตสาธารณะมีความเอื้อเฟื้อเผื่อแผ่รู้จักแบ่งปันซึ่งกันและกัน ด้วยการร่วมแรงร่วมใจในการบำเพ็ญสาธารณประโยชน์ให้แก่สังคม ชุมชน และประเทศชาติ โดยไม่หวังสิ่งตอบแทน,บิ๊กแดง พล.อ.อภิรัชต์ คงสมพงษ์ ผบ.ทบ. บอกว่า ภารกิจสำคัญของโครงการจิตอาสาพระราชทาน 904 วปร. กองทัพบกในฐานะหน่วยงานของรัฐในด้านการรักษาความมั่นคงของชาติ ได้สนองงานอย่างเต็มขีดความสามารถ โดยได้ให้การสนับสนุนศูนย์อำนวยการใหญ่โครงการจิตอาสาพระราชทาน 904 วปร. เพื่อขับเคลื่อนโครงการให้สำเร็จตามพระบรมราโชบาย อย่างมีประสิทธิภาพ และเป็นรูปธรรม,รวมถึงได้มอบนโยบายให้หน่วยขึ้นตรงของกองทัพบก ที่มีที่ตั้งหน่วยอยู่ทั่วทุกพื้นที่ของประเทศทั้งกองทัพภาคที่ 1-4 ให้เป็นแกนกลางในการประสานงานกับส่วนราชการภาครัฐ ภาคเอกชน องค์กรปกครองส่วนท้องถิ่น และพี่น้องประชาชนทุกคน ได้ร่วมการจัดทำกิจกรรมจิตอาสาปลูกต้นกล้าแห่งความดี,เราทำความดีด้วยหัวใจอย่างต่อเนื่อง ทั้งนี้เพื่อเป็นการพัฒนาและแก้ไขปัญหาส่วนรวมของแต่ละพื้นที่ อาทิ การพัฒนาและปรับปรุงภูมิทัศน์สถานที่สำคัญต่างๆ การเก็บขยะ วัชพืช ผักตบชวาในแม่น้ำลำคลองเพื่อเพิ่มประสิทธิภาพการระบายน้ำในฤดูน้ำหลาก และเป็นที่กักเก็บน้ำในห้วงฤดูแล้ง เป็นต้น,สำหรับในพื้นที่ส่วนกลาง กองทัพบกได้รับมอบหมายจาก ศูนย์อำนวยการใหญ่จิตอาสาพระราชทาน 904 วปร. ให้ทำหน้าที่เป็นจิตอาสาพัฒนามีส่วนร่วมในการพัฒนาและปรับปรุงภูมิทัศน์ คูคลองต่างๆ ในบริเวณพื้นที่ 8 เขตของกรุงเทพฯชั้นใน ประกอบด้วย เขตพระนคร เขตดุสิต เขตป้อมปราบศัตรูพ่าย เขตพญาไท เขตปทุมวัน เขตราชเทวี เขตดินแดง และเขตห้วยขวาง ซึ่งมีจำนวนคูคลองทั้งหมดรวม 87 คลอง,ปัจจุบันได้ดำเนินการไปแล้ว 68 คลอง และอยู่ระหว่างการดำเนินการ 12 คลอง ซึ่งจะดำเนินการให้แล้วเสร็จทุกคลองภายในเดือนกันยายน 2562 นี้,ในยามที่เกิดเหตุภัยพิบัติต่างๆ ทุกประเภทในพื้นที่ต่างๆทั่วประเทศที่ส่งผลกระทบให้พี่น้องประชาชนได้รับความเดือดร้อน หน่วยขึ้นตรงของกองทัพบกจะทำหน้าที่เป็นจิตอาสาภัยพิบัติ ให้การช่วยเหลือพี่น้อง ประชาชนโดยทันที ทั้งในด้านกำลังพลจิตอาสา อากาศยาน ยานพาหนะ สิ่งอุปกรณ์เครื่องมือเครื่องใช้ต่างๆ สถานที่พักพิง ถุงยังชีพ รวมทั้งการจัดตั้งโรงครัวพระราชทาน ประกอบเลี้ยงอาหารจากรถครัวสนามอีกด้วย,ขณะที่กองทัพบกยังได้จัดส่งกำลังพล เข้ารับการฝึกอบรมหลักสูตรจิตอาสา 904 วปร. หลักสูตรหลักประจำรุ่น เป็นเบ้า เป็นแม่พิมพ์ และหลักสูตรพื้นฐานเพื่อเป็นวิทยากรจิตอาสา 904 และเป็นผู้นำในการจัดกิจกรรมจิตอาสาฯต่างๆทุกพื้นที่ รวมทั้งได้จัดทำโครงการนักศึกษาวิชาทหารจิตอาสาพระราชทานฯด้วย,เข้าร่วมทำกิจกรรมจิตอาสาปลูกต้นกล้าแห่งความดี เราทำความดี ด้วยหัวใจ ปลูกฝังสร้างจิตสำนึกที่ดี ซึ่งจะเป็นกำลังสำคัญของชาติในอนาคต ให้ตระหนักถึงความเสียสละและรับผิดชอบต่อสังคม,พล.อ.อภิรัชต์ ย้ำว่า กองทัพบกมีความพร้อมที่จะเป็นส่วนหนึ่งที่จะรับสนองพระบรมราโชบายของพระบาทสมเด็จพระเจ้าอยู่หัวในการขับเคลื่อนโครงการจิตอาสาพระราชทาน 904 วปร. ให้สำเร็จตามพระราชประสงค์ อย่างเป็นรูปธรรม และมีความยั่งยืนตลอดไป,อีกหนึ่งตัวอย่างสำคัญ โครงการปรับปรุงซ่อมแซมที่อยู่อาศัยให้กับผู้ยากไร้และด้อยโอกาส ตามชุมชนแออัดในเขตพื้นที่กรุงเทพมหานครเป็นความร่วมมือระหว่างกองทัพภาคที่ 1 กับกรุงเทพมหานคร,ภายใต้โครงการจิตอาสา เราทำความดีด้วยหัวใจ บำเพ็ญสาธารณประโยชน์ในพื้นที่ต่างๆ เพื่อบรรเทาความเดือดร้อนและแก้ไขปัญหาให้แก่ประชาชน เพื่อยกระดับคุณภาพชีวิตและสร้างสุขอนามัยที่ดี,ดำเนินการโดยหน่วยทหารกองทัพภาคที่ 1 ตลอดจนพี่น้องประชาชนในชุมชน โดยจะรับบริจาคในรูปของวัสดุอุปกรณ์จากภาคเอกชนที่มี,จิตศรัทธา ระยะเวลาดำเนินการ 1 ปี (ตุลาคม 2561-กันยายน 2562) ซึ่งขณะนี้ได้เริ่มขยายพื้นที่ดำเนินโครงการไปสู่พื้นที่ในต่างจังหวัดในความรับผิดชอบของกองทัพภาคที่ 1 ทั้ง 26 จังหวัดอีกด้วย,ที่ผ่านมาเมื่อวันที่ 29 มีนาคม 2562 พล.ท.ณรงค์พันธ์ จิตต์-แก้วแท้ แม่ทัพภาคที่ 1 ได้ส่งมอบบ้านของโครงการฯ ให้กับนางปรีดา สว่างศรี อ.สามชุก จ.สุพรรณบุรี ซึ่งถวายฎีกาผ่านสำนักงานขององคมนตรี และกองทัพภาคที่ 1 โดยมณฑลทหารบกที่ 17 ได้เข้าช่วยเหลือและซ่อมแซมบ้านเสร็จเรียบร้อยแล้ว,พล.อ.อภิรัชต์ บอกอีกว่า ปัจจุบันกองทัพภาคที่ 1 ได้ดำเนินการมอบบ้านให้กับผู้ยากจนและด้อยโอกาสตามชุมชนแออัดในเขตพื้นที่กรุงเทพมหานคร และ 26 จังหวัดภาคกลาง 42 หลังและมอบสวนหย่อม 11 สวน, มอบเตียงคนไข้ให้กับผู้ป่วยติดเตียง 22 เตียง และรับส่งประชาชนผู้ยากไร้และด้อยโอกาสที่เป็นผู้ป่วยติดเตียง เข้ารับการรักษาตัวที่โรงพยาบาลตามที่แพทย์นัด 28 ครั้ง,รวมถึงอีกเรื่องหนึ่งที่สำคัญเป็นสิ่งที่มองเห็นได้นั่นก็คืองาน อุ่นไอรัก คลายความหนาว ที่เกิดขึ้นจากพระราชดำริของ พระบาทสมเด็จ,พระเจ้าอยู่หัว รัชกาลที่ 10 ที่ทรงมีความปรารถนาพระราชทานความสุขให้กับประชาชน โดยทรงพระกรุณาโปรดเกล้าฯ ให้หน่วยงานราชการในพระองค์ฯ หน่วยงานภาครัฐและเอกชนจัดงานนี้ขึ้น เพื่อเป็นการเผยแพร่ความงดงามของความเป็นไทยในรูปแบบต่างๆ ในรัชสมัยพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมหาภูมิพลอดุลยเดชมหาราช บรมนาถบพิตร,ณ พระลานพระราชวังดุสิตและสนามเสือป่า มีการจัดแสดงนิทรรศการพระราชประวัติที่ทรงงานมาตลอดระยะเวลาการครองราชย์เพื่อประโยชน์สุขของประชาชน ตลอดจนประวัติศาสตร์ชาติไทย บทบาทหน้าที่ของหน่วยงานต่างๆ ที่รัชกาลที่ 5 พระบาทสมเด็จพระจุลจอมเกล้าเจ้าอยู่หัวทรงก่อขึ้น,นอกจากนี้ยังมีสินค้านานาชนิดจากร้านค้าต่างๆที่มาร่วมงาน ซึ่งรายได้ส่วนนี้จะนำขึ้นทูลเกล้าฯถวาย โดยจะทรงนำไปใช้ในการพระราชกุศล บำบัดทุกข์ บำรุงสุขให้กับประชาชน ภายใต้กิจกรรมในโครงการ จิตอาสา เราทำความดีด้วยหัวใจซึ่งการจัดงานได้รับการตอบรับเป็นจำนวนมากจากประชาชนทุกหมู่เหล่า,นอกจากนี้ก็ยังมีกลุ่มบุคคลส่วนหนึ่งที่ต้องการเข้าร่วมชมงานฯ แต่ไม่สามารถเดินทางมาได้ด้วยตนเองนั่นคือ ผู้ด้อยโอกาส ผู้สูงอายุ เด็ก เยาวชน คนพิการ ตามสถานสงเคราะห์ต่างๆ ที่กระทรวงการพัฒนาสังคม–และความมั่นคงของมนุษย์ได้รับการประสานจากศูนย์อำนวยการใหญ่ โครงการจิตอาสาพระราชทานตามแนวพระราชดำริ (ศอญ.) จัดกิจกรรมภายใต้ชื่อ จิตอาสาพาทัวร์ ซึ่งทาง ศอญ.ได้กำหนดให้หน่วยงานราชการร่วมอำนวยความสะดวก รับส่ง พร้อมการเข้าเยี่ยมชมตลอดงาน โดยกรมกิจการพลเรือนทหารบกมีส่วนร่วมจัดเจ้าหน้าที่รับผิดชอบดูแล,การทำความดีนั้นบางครั้งเราไม่จำเป็นต้องได้รับสิ่งตอบแทนกลับมาก็มีความสุขได้ เพียงแค่เริ่มจากอะไรเล็กๆน้อยๆที่ทำได้อย่างที่กองทัพบกได้ดำเนินการ และความสุขที่แท้จริงอาจจะเป็นรอยยิ้ม และความประทับใจของกลุ่มบุคคลหนึ่งที่เราได้ช่วยให้เขามีโอกาสมาสัมผัสกับประสบการณ์ในรูปแบบต่างๆ,พล.อ.อภิรัชต์ คงสมพงษ์ ผบ.ทบ. กล่าวทิ้งท้าย.
ด้วยสำนึกในพระมหากรุณาธิคุณอย่างหาที่สุดมิได้ ที่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมพระราชทาน
จิตสาธารณะ,บิ๊กแดง,อภิรัชต์ คงสมพงษ์,กองทัพบก,ทำความดีด้วยหัวใจ,โครงการจิตอาสาพระราชทาน,สกู๊ปหน้า1,ข่าวทั่วไป